
PROME MINISTER EVELYN WEVER-CROES 


E 


Diabierna Prome Minister Evelyn Wever - Croes tabata na DOW/ 
edificio di infrastructura, den cuadro di acto di condolencia cu 
a tuma luga pa ex trahado publico sr. Jossy Kock. Un persona 
hopi stima y cu a traha 30 aña na DOW sirbiendo interes 
general di Pais Aruba. 


Prome Minister a haci uzo di e momento pa dirigi palabra na tur 
sernan keri di Jossy, famia, coleganan di departamento DOW, 
coleganan di henter e edificio di infra y di crisis team. 


“Despues di scucha tur locual a wordo treci padilanti caba, mi 
mester bisa cu mi a traha cu Jossy casi 1 aña, y den e periodo 
aki mi a siña conoce un persona cu dedicacion enorme pa su 
trabou. Un persona cu durante su carera semper a desplega 
profesionalismo y conocemento. Un shon di hende cu ta busca 
solucion. Un hende cu ni maske ki circumstancia bin den su 
caminda, e ta tume cu tur trankilidad.” 

Prome Minister a sigui bisa cu nunca el a mira Jossy rabia of 
bou tension, un persona cu su aporte cu el a duna tur e añanan 
na su departamento tabata hopi grandi. 


Finalmente, Premier Wever - Croes a gradici famia pa a permiti 
Jossy duna parti di su bida profesional na Gobierno pa asina e 
por a sirbi interes general. “Ohala cu bunita recuerdonan di dje 
por yena boso curason. Y ora sinti su falta, mira portet y corda 
bunita tempo.” 


PROME MINISTER TA DESEA FAMIA Y 
COLEGANAN DI JOSSY KOCK HOPI FORSA 


Wi Ki LI 
Ta desea famianan, sernan kier, y coleganan di diferente 
departamento di Gobierno hopi forsa, y ohala e bunita 
recuerdonan por yuda pa surpasa e momento aki. Cu Jossy 
por sosega na Paz, Prome Minister a termina bisando. 

GOBIERNO A INCLUI 12.6% DEN 
PRESUPUESTO, A PESAR CU CAFT NO A BAY 
DI ACUERDO CU ESAKI 


Prome Minister Evelyn Wever 
- Croes a duna reaccion 
riba e carta di CAFT cual 
recientemente ta tende hopi 
comosion. Prome Minister 
ta splica cu Gobierno no por 
cumpli cu tur e exigencianan di 
CAFT, pasobra tin algun punto 
cu Gobierno no ta di acuerdo cu 
ne. Entre otro cu CAFT no kier 
pa empleadonan publico haya 
12.6% bek, pero Gobierno a 
pone den e presupuesto. 


INCUMPLIMENTO CU CAFT 

Prome Minister a splica cu CAFT a indica pa saca e 12.6% for 
di e presupuesto y pa no duna ningun trahado publico of semi 
publico e 12.6% bek. Gobierno na su turno a opta pa lage den 
e presupuesto cu aworaki ta na Parlamento. Esaki ta un di e 
incumplimento cu tin cu CAFT cu no a cumpli cu ne. 

Prome Minister a agrega bisando cu ta considera esnan cu 
di un banda ta bisa pa duna e ambtenaar e 12.6% bek, y di 
otro banda ta reclama cu no ta cumpli cu CAFT, cu nan no ta 
consecuente. 


Un otro punto cu ta den incumplimento cu ne ta cu CAFT kier 
pa corta 60 miyon florin tur aña den gastonan di cuido. CAFT a 
indica cu nan ta preocupa cu Aruba no a corta e cantidad aki, 
pa cual Prome Minister a bisa nan cu pa e motibo ey a bisa 
desde un principio, cu no por cumpli cu e exigencia ey. A pidi 
diferente ocasion pa conseho y ayudo y pa nan bin mustra 
unda mester corta pa yega e suma. Sinembargo, nan no a 
yuda den esaki. 


Pa locual ta e gastonan di personal, a traha riba un ‘beleidsplan 
verlagging personeelskosten’, esaki ta un maneho cu a traha 
na 2018 den cual a aplica tur e puntonan di reaccion. Por 
ehempel, cu no ta tuma mas hende den servicio y cu pa luna 
y pa aña mester mira cu e cantidad di hende cu ta traha den 
Gobierno ta baha (e cantidad di personal a baha cu mas cu 
300 persona, un promedio di 7%). 

Tambe a palabra cu ora cu un hende ta baha cu pensioen of 
cu un hende ta bay cu VUT, no por reemplasa e persona y ta 
prepara pa esaki adelanta. Den casonan cu ta reemplasa un 
persona, ta trata solamente funcionnan sumamente necesario 
y critico, cu hunto como Gobierno ta palabra na comienso di 
aña. Prome Minster ta splica den caso di un klas di Polis, un 
klas di douane, inmigracion, KIA etc. Den casonan aki tambe 
ta tene cuenta pa baha mas cu ta aumenta. 


Un otro aspecto cu Gobierno di Aruba no a cumpli cu ne Prome 


Minister a splica ta pa stop 
bevordering y e periodieke 
verhoging di ambtenaar. Den e 
caso aki ta di acuerdo cu CAFT 
cu tur su rason ta bisa Gobierno 
cu no a haci nada riba esey. 
Prome Minister a indica cu pa 
loke ta e tema aki mester bay 
den negociacion cu sindicato 
pasobra e ta un derecho adkiri 
di empleadonan publico y ainda 
no a yega eynan. E punto aki ta 
“Aworaki cu hasta sindicato ta 
poniendo presion pa cumpli cu 
CAFT, lo yamanan na mesa y splicanan loke CAFT ta bisa y lo 
pone e puntonan aki riba mesa. Dado momento Gobierno toch 
lo mester tuma decision teniendo cuenta henter comunidad. 
Ora ta trata derecho adkiri bo tincu trata esey cu mas cautela”, 
Prome Minister a splica. 


KICO GOBIERNO TA HACI AWOR? 

Premier Wever - Croes a duna di conoce cu mescos cu ta 
haci cu tur carta di CAFT, ta wak nan recomendacionnan y 
a base di cada uno ta traha un plan. Ademas lo contesta e 
carta ilustrando un pa un, kico a wordo haci riba e puntonan (e 
logronan). 

Ta importante pa menciona cu Gobierno na diferente ocasion 
a bisa e empleadonan publico, cu e recorte ta temporal, y cu 
unabes cu no ta depende di sosten financiero di Hulanda mas, 
por duna e placa bek. Esey lo sosode e aña aki, y pesey a 
hinca e suma di 12.6% den e presupuesto cu ta na Parlamento. 


SITUACION FINANCIERO DI ARUBA 

Na e momento aki e situacion financiero di Pais Aruba no ta 
facil. Actualmente tin hopi reto debi na e pandemia, cual poco 
poco ta saliendo for di dje. E meta ta pa tin un finanzas publico 
sostenibel, pa trece ordo den nos finanzas publico y pa no 
depende mas di Hulanda. 

“CAFT ta un consehero y nos ta tuma hopi di su consehonan, 
pero no ta tur ora por ta asina, manera ta e caso aworaki cu 
e 12.6% di empleadonan publico e cortamento di 60 miyon 
anual den cuido.” 


Finalmente Prome Minister a bisa, Gobierno a caba di haya 12 
miyon florin sosten di likidez pasobra ta cumpli cu tur condicion 
pa e sosten di likidez. A caba di haya 300 miyon pa e debenan 
cu ta caduca y madura. Tur esaki ta indica cu ta bayendo den 
bon direccion. Esaki no encera tur locual CAFT ta bisa, pero 
pesey tin un Gobierno cu por tuma cierto decisionnan riba su 
mes tambe y pa esey ta tene cuenta cu e bienestar di cada 
ciudadano di Pais y lo logra si.” 

Finansa y Cultura 


Critico sin solucion, no to educocion 


L y 


Minister Maduro a tuma nota di e critica di SIMAR den forma 
di meme riba facebook na unda ta purba bruha mente di 
hende insinuando cu e Gobierno (lesa MinFIC) no ta cumpli 
cu recomendacion di CAFT pa baha gasto di personal. Pa 
cu esaki e mandatario a publica e siguiente preguntanan na 
SIMAR via red social. 


1 


"Ata nos atrobe aki. Mi ta puntra mi mes kico e sindicato aki 
kier. Bo ta cuestiona cu Gobierno no a cumpli cu BVP den aña 
2021. Bo ta compronde si kico e BVP ta? 

1. Bo kier pa a keda sin tuma hende den e cuerponan uniforma 
cu ta sclama pa haya klasnan nobo? 

2 Bo kier pa keda sin renoba contract den pleno pandemia y 
laga mas hende sin entrada? 

3. Bo kier pa kita e periodieke verhogingen den pleno pandemia 
banda di e recorte di 12,6%? 

4. Bo kier pa keda sin paga e 100 % di overtime cu ta wordo 
traha? Pasobra ta 22,3 miyon a wordo paga na overtime den 
aña 2021 y di esaki a paga 10,6 miyon na Polis pa nan trabou. 


Mester a keda sin paga nan anto pa cumpli cu BVP? Pasobra 
si a lesa e rapport di CAFT na pagina 7 bon, ta esey nan ta 
critica, cu overtime en bes di baha, a subi den aña 2021. 
Awor en bes di traha meme pa critica e MinFIC y bruha mente 
di hende cun'e, papia cla y splica ta con abo kier wak e gasto 
creciente di overtime wordo soluciona. Critica ta masha facil, 
ma bin presenta bo solucion pa e problema. 

E mandatario ta splica cu CAFT su critica, cu Gobierno no a 
cumpli cu reduci gasto di personal manera poni den e BVP, ta 
dirigi riba e gastonan creciente di overtime. Esaki por lesa riba 
pagina 7 di e rapport di CAFT. Sindicato SIMAR a tuma nota 
di kico CAFT a cuestiona y sin mas a core traha un meme pa 
purba insinua cu Gobierno of e Minister di Finansa no ta haci 
nada pa baha gasto. E ora lo mas husto ta pa e sindicato sali 
splica tambe con nan ta mira cu por resolve e problema di 
overtime creciente den Gobierno, cu ta netamente locual ta 
hisa gasto di personal grandemente. Un cos ta sigur, critica sin 
presenta solucion, no ta educacion. 


, 


O... Aruba financieel toezicht. 


CAft ta coregi 
Gobierno 


1) Sabinete Wever Croes 
1-8 —[ 2 maart 2022 | 

Minister dí Finansa ta informa 

E CFRANAN DI ANA 2021 TA CLA Y TA WORDO PUBLICA DEN E URK4 CU TA 

WORDO MANDA PA PARLAMENTO Y TA PUBLICO VIA WWW GOBIERNOAW 


hn 12022 —+| 8 maart 2022 
mn Uw kenmerk 

vak 

Bitage 

ta cumpliendo 

ni debidamente 


conforme BVP! 


an 
kwartaal kico e aporte tabat: rdo pidi pa Gobierno 


publica conforme ley 


ta e verslag’ cu t: 


Esfuerso haci pa baha gasto di personal ta wordo raporta den e URK 
Tur esnan cu kier verifica kico tur Gobierno a haci pa baha gasto di personal, por 
recuri na ‘bijlage Il' di e URK riba pagina 43, 44 y 45, Eynan por lesa tur detaye kico| 
ta haci pa baha gasto di personal y cuanto placa a logra spaar conforme e plan pa 
baha gasto di personal ‘Beleid Verlaging Personeelslasten' conoci como BVP. 


URK ta bay Parlamento y CAFT y ta documento publico 
Tur kwartaal Minister di Finansa ta manda e URK pa Parlamento. CAFT tambe ta 
haya e URK pa asi Ina nan opinion riba e raportahe, Parlamento tambe ta 
haya e conseho/opinion di CAFT pa por tin un bis leto dí Aruba su finansa 
publico, E URK ta un documento publico y ta wor riba biernoa 
pa e informacion por ta asesibel pa tur hende. #MinF 

Na varios ocasion Minister 
President y Minister Maduro 
a extende un invitacion na e 
sindicatonan pa forma parti di un 
Comision Financiero pa asina 
nan haya informacion corecto 
pa brinda na nan 'achterban.' 
Lamentablemente mayoria di 
e sindicatonan ainda no kier 
acepta e invitacion aki y ta 
prefera pa just critica uzando 
informacion cu hopi biaha ta 
incorecto. Finansa publico ta 
keda un materia dificil y pesey 
Minister Maduro ta bolbe extende 
e invitacion na e sindicatonan pa 
sinta den e Comision Financiero 
pa haya informacion corecto, ya 
cu no tin sentido pa keda critica 
sin presenta solucion. 


r di Finanse y Cultura 


nuacion MINISTER MADURO 


Mechanisme: 


Maatregel 1: Beperking 
indienstneming 


Maatregel 2: Aflopende 
arbeidscontracten 


Maatregel 3: Elimineren van 
automatisme in periodieke verhoging 


Maatregel 4: Verlaging 
overwerkkosten 


Maatregel 5: VUT-regeling 


Maatregel 6: Uitstroom 
gepensioneerden met limitatief 
vervulling vacature 


Maatregel 7: Uitstroom overige 
redenen 


Kenmerk 

Cft 202200018 
Blad 

7/9 


personeelslasten (AWG 12 miljoen), lagere lasten uit hoofde van goederen en 
diensten (AWG 20 miljoen) en lagere rentelasten (AWG 15 miljoen). 


Het lastenniveau 2021 laat een forse toename zien ten opzichte van 2019. De 
vierde UR 2021 toont een bedrag van AWG 1.478 miljoen (exclusief 
steunmaatregelen en de arbeidsvoorwaardenkorting) aan totale lasten, ongeveer 
AWG 70 miljoen hoger ten opzichte van 2019. De toename van de lasten ten 
opzichte van 2019 wordt met name veroorzaakt door toename in de 
beschikbaarheidsvergoedingen, de lasten aan goederen en diensten, rentelasten, 
overdrachten, bijdragen en 


0 asten 
Het CAft constateert dat in 2021 de overwerkvergoedingen zijn gestegen, terwijl 
het BVP voorschrijft dat overwerkvergoedingen moeten dalen. Het CAft adviseert 
om additionele structurele maatregelen te treffen om in 2022 het bedrag van 
AWG 2,5 miljoen te compenseren en structurele maatregelen te treffen om 
verdere stijging van de overwerkvergoedingen te voorkomen. 


In 2021 heeft Aruba weliswaar een bedrag van AWG 418 miljoen aan 
personeelslasten gerealiseerd, 12 miljoen lager ten opzichte van 2020. Hiermee 
heeft Aruba voldaan aan de personeelslastennorm van het protocol. Het CAft 
merkt echter op dat deze daling het gevolg is van de 12,6 procent korting op de 
arbeidsvoorwaarden van het overheidspersoneel. Zonder de korting zou naar 
schatting een extra inspanning nodig zijn van AWG 2,5 miljoen. 


Aruba heeft AWG 200 miljoen begroot aan goederen en diensten voor het gehele 
jaar. De realisatie is uitgekomen op AWG 180 miljoen. De lagere realisatie ten 
opzichte van de begroting 2021 wordt voornamelijk veroorzaakt door lagere 
huurkosten, lagere kosten voor kantoorinventaris, lagere bankkosten en lagere 
advieskosten. Aan alle verplichtingen is voldaan en Aruba heeft aangegeven dat 
er aeen naboekinaen meer plaatsvinden. In de ontwerobearotina (OB) 2022 


KGOMPETENGIA' 
IRMAN PAN MI ISLA’ 
SCOLNAN PREPARATORIO: 
Ñ. 
te 
XIGENCIA: 


rima mester contene 
4 verso (regel); 


2.E rima mester ta na 
Papiamento; 


3.E rima mester expresa un 
mensahe relaciona cu Aruba 


su Himno y Bandera 


4.Tur klas por participa; 


E docente ta graba su muchanan 
cu celular y manda e video na 
comision 

di CCDN; 


lo load esaki riba E 


6.Ultimo dia pa entrega e video 
ta diaranson 16 di maart 2022. 


7. Ganado lo presenta nan Rima 
durante nos “live show” 
Competencia Kibra Coco; 


“Chikito y simpel bo porta, 
pero si respeta” 


ISLA() ONLINE y 

EXPOSICIONNAN LASONAN CARIBENSE Y 
HISTORIA DI PAROKIA DI NOORD 


MANA (Museo Arqueologico Nacional Aruba), 
Fundacion 1403 hunto cu Fundacion Kapel di Bethania, 


ta hopi contento cu a logra pa trece e exposicion P 


internacional temporario di NEXUS 1492 Caribbean 
Ties/ Lasonan Caribense mas serca di comunidad di 
Aruba. E biaha aki e exposicion temporario menciona 
ta den e bario di Noord despues cu e tabata na San 
Nicolaas y Playa. 

Fundacion Kapel di Bethania, tin actualmente den 
Klooster di Imeldahof un exposicion cu ta conta 
e historia di e parokia di Noord. Den un joya di 
monumento cu un hardin encantador por disfruta di 


arte y artefactonan religioso. Potretnan ta presenta | =: 


storianan di tempo di e soeurnan di e convento di | 


Imeldahof. 


MANA a haya na 2019 di Universidad di Leiden regala 
e exposicion Lasonan Caribense/ Caribbean Ties” cu 
ta un exposicion internacional temporario cu ta basa 
ribaresultadonan die proyecto diinvestigacion NEXUS 
1492. Den e proyecto aki, lidera pa Universidad di 
Leiden diferente instancia di varios pais den region di 
Caribe a traha hunto. 


E colonisacion Spaño di Caribe a conduci na 
transformacionnan drastico di e practicanan cultural 
indigena. Lasonan Caribense ta mustra e papel cu 
e pueblonan indigena di Caribe a hunga den historia 
global. E historia di Caribe ta ser presenta for di un 
perspectiva di su prome habitantenan (Indjannan). 


E exposicion a ser presenta na Hulanda, Aruba, Statia 
y otro islanan di Caribe di mes forma cu varios tema. E 
temanan ta Multiculturalidad, Migracion , Intercambio 
economico y social, Cambio den comemento y 
creencia y Futuro di Pasado. E caracter educativo 
di Caribbean Ties aki a ser amplia cu produccion 
di 4 video cortico. Specialmente pa scolnan y otro 
gruponan e ta un oportunidad unico pa amplia 
conocimento di historia di Aruba y Caribe 


MANA, Fundacion 1403 y Fundacion Kapel di Bethania 


ta invita comunidad di Aruba, specialmente scolnan di 


Noord y vecindario pa pasa bishita e 2 exposicionan YE 


cu lo ta habri riba, dialuna, diaranson y diaheubs for 
di 8.30 am te cu 3.30 pm na Klooster di Imeldahof na 
Noord. Tambe por acudi riba 18 di maart awor. Pa 
bishita organisa por yama tel 5828979. 


(e) 

Comision Celebracion Dianan Nacional ta informa: 


Comision Celebracion Dianan Nacional (CCDN) bou auspicio 
di Ministerio di Cultura ta sigui trece dilanti informacion di nos 
simbolonan nacional y e biaha aki ta toca nos himno nacional 
titula ‘Aruba Dushi Tera”. 


“Aruba Dushi Tera' ta titulo di e himno nacional di Aruba. E 
historia di e cantica cu a bira nos himno nacional ta data di 
1951. Dos musico hopi conoci, Sres. Rufo Wever y Juan 
Chabaya (Padu) Lampe, a compone y graba e ritmo y melodia 
tipico di Aruba. 

Na aña 1952 e dos musiconan a compone nos actual himno 
di Aruba. Nan a sinti e necesidad pa compone un piesa cual 
lo mester expresa amor di nos pueblo pa nos isla y lanta 
sentimento patriotico di cada persona. E grupo di musica y 
canto ‘De Trupialen', bou direccion di Frere Alexius, a hinca e 
cancion aki den nan repertorio y asina su popularidad a crece. 
Popularidad di e cantica a bira mas grandi ora cu na 1954 riba 
iniciativa di Frere Alexius, Radio Kelkboom a graba e cantica 
riba un disco 78 rpm, canta pa 'De Trupialen' y compaña riba 
piano pa Padu Lampe. Na un forma espontaneo otro instancia 
priva y oficial a cuminsa uz'e na ocasion importante. Riba dia 
25 di februari 1976 un comision instala pa Gobierno a haci un 
recomendacion pa uza “Aruba Dushi Tera” como nos himno 
nacional y den ritmo di wals. E comision a propone pa añadi 
un couplet mas na e cantica. Señor Hubert (Lio) Booi, cu su 
inspiracion, a añadi na e ultimo couplet e frase: “...cu Dios por 
guia y conserva su amor pa libertad”. Cu e frase aki e ta elogia 
e gran cordialidad di e pueblo di Aruba y su amor pa libertad. 


Dia 16 di maart 1976, Gobierno di Teritorio Insular di Aruba, a 
aproba ‘Aruba Dushi Tera’, como himno oficial di Aruba. Dia 18 
di maart 1976, durante un acto oficial den Wilhelmina Stadion 
(awor Stadion Guillermo Prospero Trinidad), a proclama 
“Aruba Dushi Tera' como e himno nacional di Aruba. Tabata 
un presentacion bou guia di Sra. Maybeline Arends-Croes cu 
acompañamento di orkesta harmonico di Aruba dirigi pa Sr. 
Hesus Maria (Joy) Kock. 


* Ora cu ta canta Himno tur hende ta para recht cu su mannan 
cada banda di su curpa. 

* Ta wak den e direccion di e Bandera, sino den direccion di e 
cantante of un mandatario presente. 

* No ta permiti pa hende homber tin algo bisti riba nan cabes. 
Hende muhe si por keda cu nan sombre bisti. 

* Durante di e Himno, tur hende ta para keto y no ta papia. 

* Ora cu e Himno caba di ser presenta no ta bati man. 


Ministerio di Cultura conhuntamente cu Departamento di 
Cultura Aruba (DCA) y Comision Celebracion Dianan Nacional 


(CCDN) ta uni hunto den cumpli na informa y educa nos pueblo 
Arubano riba nos simbolo di identidad. E aña aki celebrando ya 
su 46 aniversario. Un simbolo di nos identidad creando union y 
orguyo di un solo pueblo Arubano. 


ISLA (9) C 

Y 


UNIDAD 


MINISTER DANGUI ODUBER 


Jbridad Publi 


NOS TA CONMEMORA 2 AÑA DI COVID-19 
NA ARUBA 


Diadomingo ya ta marca dos aña caba cu Aruba a conoce 
su prome 2 casonan di COVID-19, Aruba a bira parti di e 
pandemia mundial y nos bida a cambia. Esaki tawata e aña 
mas duro den historia di pais Aruba. Un aña dificil cu a trese 
hopi stres, tension y intercidumbre. Nos tur a sinti e efectonan, 
Covid-19 a causa hopi destruccion den tur sentido di palabra. 
Pesey Gobierno lo conmemora e fecha di 13 di maart 2022 pa 
trece un reflexion riba tur locual pais Aruba a pasa aden, asina 
Minister di Turismo y Salud Publico Sr. Dangui Oduber a trece 
dilanti. 


Minister Dangui Oduber tabata tin un rol hopiimportante durante 
e pandemia mirando e carteranan di Turismo y Salubridad 
cu tabata esnan cu a wordo afecta directamente door di e 
pandemia. E mandatario conhuntamente cu ful e Crisis Team, 
conseho di minister y bou liderasco di Minister-President a haci 


tur locual tawata den nan alcanse pa cuida y 
proteha e comunidad di Aruba. 


Pa prome biaha den historia, Aruba a 
conoce un toque de queda, shelter in place 
y un lockdown na nos frontera. Tabata 
desicionnan dificil pa tuma, pero mester a 
pone bida di hende prome sabiendo cu esaki 
ta bin a cambio di nos economia. Gobierno 
semper a haci su maximo esfuerso pa trece 
e balansa entre salubridad y economia. Hopi 
tabata esnan cu a perde nan trabou debi na e 
pandemia y ta esnan cu a perde nan sernan 
keri debi na Covid-19. Aruba a conoce 5 
ola durante e temporada di pandemia cu a 
trece hopi stress riba salubridad y tambe nos 
economia. 


GRATITUD 

Di curason Minister Oduber ta gradici tur 
esnan cu ta traha den cuido. Danki na 
boso esfuerzo y compromiso pa brinda un 
excelente cuido y servicio na patientnan. 
Danki na tur frontliners cu tatwata na trabou 
percurando pa Aruba por keda draai. Minister Oduber ta 
gradici tur coleganan di su ministerio, su coleganan minister 
di Gabinete Wever-Croes 1 y 2, miembronan di crisis team, 
departamento di Salud Publico y specialmente na comunidad 
pa e comprension y disciplina demostra den e 2 añanan aki. 


Aruba a demostra union durante e pandemia pa combati esaki. 


Aruba mester 


- di nos TUR! 


Gabinete Wev 

Continuacion NOS TA CONMEMORA 2 ANA DI COVID-19 NA ARUBA..... 


DURANTE E TEMPORADA DI PANDEMIA: 

° A percura pa aumenta e cantidad unidad den den nos 
Intensive Care Unit (ICU) y percura pa busca extra personal 
di AMI for di Hulanda pa traha. Na un momento tabata tin 33 
unidad di ICU activo. Awor despues di e pandemia ta bay 
expande e capacidad di nos ICU na 16 cama y cu e personal 
necesario riba nos propio forsa. 


° A percura pa bin cu Aruba Health App cu tabata 
esencial den e recuperacion di nos turismo den medio di 
un pandemia. Cu e app aki turistanan y localnan cu ta yega 
Aruba ta download e app y ta 


bolbe bek na normalidad cu tur precaucion y risiconan calcula. 


Minister Dangui Oduber ta gradici comumidad di Aruba pa nan 
pa nan pasenshi y disciplina durante 2 aña hopi dificil. Hunto 
nos lo sigui vence e pandemia aki. Ban sigui vacuna Aruba, ban 
sigui salba bida y ban prospera. Finalmente Minister Oduber 
a bisa cu Covid-19 a pone nos tur para keto y reflexiona con 
nos mester balora tur loke nos tin riba e pais aki. Aruba ta bay 
bounce bek, Aruba ta un pais resiliente, fuerte y den union, paz 
y harmonia nos lo mira bek un futuro briyante pa un y tur cu ta 
biba riba e pais aki. 


haya tur informacion di nan 
PCR test dentro di 6 ora den 
manera digital. Aruba a wordo 
reconoci mundialmente pa nos 
protocolnan, nos innovacion y 
sigur e Aruba Health App. E 
mesun aplicacion aki a wordo 
por uza pa registra pa haya bo 
vacuna. 


° A percura pa e 
introduccion di e Aruba 
Health & Happiness Code. 
Aki ATA a prepara e Aruba 
Health and Happiness Code, 
a percura pa certificacion 
di tur 
caminda nan ta demostra na 
e turista cu nan establicimento 


e establicimentonan 


ta cumpli cu tur rekisitonan 
di COVID-19, manera un 
bon higiena y proteccion. 
Esaki a sirbi como un punto 
importante di mercadeo cu 
a mustra e turista cu Aruba 
ta un destinacion sigur pa cu 
COVID-19. 

° A percura pa bin cu un 
plan nacional di vacunacion 
pa tur habitante di Aruba tin 
acceso pa haya nan vacuna. Ej 
Danki na esaki mas di 80% di 
Aruba su poblacion a ricibi nan 
vacuna cu awe nos por a sali 
di e pandemia aki. 

. A percura pa introduci 
y ehecuta e Exit Strategy pa 


Compaña nos 


of Sintonisa na: 


Dilanti Bestuurskantoor Playa, 


Diadomingo 13 di maart 2022 


Den Union y Speransa 


pa un Miho Futuro 


— Recordando 2 aña di Covid-19 — 


7pm-8pm 


e) CANAL22 Š 
Telearuba 


Facebook Gabinete Wever-Croes 


Gabinete Wever-Croes || 

ENDY CROES 


CABESANTE Y DOCENTENAN DI DIENST 
PUBLIEKE SCHOLEN LO HAYA TRAINING DI 
PROTOCOL DI CODIGO DI PROTECCION 


Diabierna siman pasa den un encuentro ameno y informativo 
Minister Endy Croes a reuni cu Coordinador Nacional di 
Codigo di Proteccion y Beleidsmedewerker Ministerio Husticia 
y Asuntonan Social sra. Sue — Ann Ras y lider di proyecto di 
Codigo di Proteccion pe Sector di Enseñansa sra. Jullie- Ann 
Thodé. Desde 1 di april 2021 e Codigo di Proteccion a drenta 
na vigor y ta un di e proyectonan central y principal di Social 
Crisis Plan. 


E profesionalnan den e sector di Enseñansa tambe lo traha a 
base di Codigo di Proteccion den caso di abuso di mucha. E 
Codigo di Proteccion ta un protocol cu e profesionalnan lo uza 
ora nan tin sospecho di abuso di mucha. 


E Mandatario a sigui bisa hunto cu Departamento di Enseñansa, 
DPS, directivanan di scol y Codigo di Proteccion lo organisa 
un dia di informacion y lo duna training pe cabesantenan y 
docentenan di scolnan publico den cuadro pa duna e proteccion 
total ne muchanan. Y asina hopi tempran e maestra y maestro 
por nota cualkier inkietud y si tin sospecho di abuso por señala 
esaki, ta importante pa nan ta na altura di e protocol, con pa 
actua, ken pa yama y cua documento pa yena. E sistema cu 
a wordo crea pa pone atencion y pa proteha nos muchanan. 


Ministerio di Enseñansa lo percura pa tur e dies directivanan 
di scol ricibi e training aki pa asina tur hende ta riba un linea y 
pa binda proteccion y siguridad na tur muchanan y hobennan. 

Departamento di Salud Publico: 


UPDATE 11 DI MAART 2022 


Segun resumen semanal di awe diabierna 60 persona a di 9 caso pa dia y un averahe di ‘Positivity rate’ semanal di 

recupera den e siman aki y un total di 64 caso nobo di COVID-19 18% pa dia. 

a keda registra. 

E cantidad di casonan activo di COVID-19 pa awe ta 62 y Actualmente na Aruba tin 4 persona interna cu of debi na COVID 

cantidad di fayecidonan relaciona cu COVID-19 ta 212. di cual den ICU no tin ningun persona y riba piso general tin 4. 
Na Colombia tin actualmente 4 persona den ICU y ninguno (0) 

Datos ta ilustra casonan nobo di COVID cu un averahe semanal riba piso general. 


11/3/202 RESIDENTE NO-RESIDENTE 


Casonan Nobo 39 25 
Activo 
Recupera 
Positivo 
Morto 


Vacuna 


Hospitalisa 
AUA 


ICU 


MINISTERIO, DI TURISMO, 
UBRIDAD PUBLICO 
y DEPORTE 


| VACUNA 


J 


Fiha orario di cada cuminda! 


Mantene un ordo den e cumindanan y fiha un ora pa cada un, 
lo yuda regula peso. Mantene un orario corecto di cuminda ta 
hopi importate pa mantene e metabolismo den perfecto 
condicion y activo 100x100. Tambe un bon rutina alimenticio 
ta constantemente yuda den e prevencion di numeroso trastor- 
no di e organismo manera diabetes y algun malesa cardiovas- 
cular. Regula ora di cada cuminda pa asina mantene bo mes sa- 
ludabel. Pa combati COVID-19 bo mester mantene bo salud y 
vacuna, ya cu ta comproba cu e vacuna tin un efectividad halto 
pa proteha bo y evita transmision. Ban uza tur e "i 
cu nos tin pa caba cu e virus aki na nos isla! 


Ami si” 


Mantene 1.5M Laba man Uza tapa boca 
minimo di distancia frecuentemente EP paden di tur luga 

GLENBERT F. CROES 


ANUNCIO MANAGEMENT TEAM DIMAS 


Dia 15 di oktober 2021 Minister Glenbert Croes, den su funcion 
di minister encarga cu vreemdelingen- en integratiebeleid, 
a tene un reunion cu director y director suplente di DIMAS 
caminda nan a wordo informa (1) di maneho nobo di admision 
y integracion, (2) cu lo bin un management team/directie team 
di cual tanto director como director suplente lo forma parti di 
dje, (3) di e procesonan interno cu lo atende cune cu urgencia, 
manera proceso di peticion di permiso, mandatering y e audit 
di e Sistema di ICT pa motibo cu esaki ta un problema grandi 
den DIMAS, (4) y reactivacion di Adviescommissie Toelating 
en Uitzetting (ATU). 


Despues di esaki e director a ricibi un carta caminda e 
contenido di e reunion a wordo ratifica. Den e dos simannan 
cu a sigui Director a pidi minister audiencia bilateral y a indica 
di tin problema cu e institucion di un management team, 
como tambe cu e nomber di management team pasobra e 
ta afecta su posicion como director. El a sugeri pa cambia e 
nomber y minister pa acomod'e a dicidi di cambia e nomber pa 
Stuurgroep. Den un carta di 1 november 2021 director a haya 
notificacion di e institucion di un Stuurgroep (y e MB relaciona 
cu esaki). 


Durante prome reunionnan den Stuurgroep a tuma e decision 
di bin cu Subcommissie di e miembronan di Stuurgroep mes, 
pa inicia y begeleid e ICT audit scan y pa formalisa esaki. 
Apesar cu e tawata parti di e reunionnan, y e ta na altura di 
e decisionnan tuma, director cuminsa di su banda frustra e 
proceso. Un di e prome incidentenan, ora cu e minister a drenta 
den e funcion ta, cu e IT-er di DIMAS mester a wordo suspendi 
(geschorst) door cu lo tawata tin un aangifte haci contra di 
e IT cu a conduci na un investigacion penal (strafrechtelijk 
onderzoek). Pues a cuminsa cu un DIMAS debilita door di e 
incidente aki, mientras cu e funcion aki ta uno hopi importante, 
delicado y vulnerabel. 


Den e formalisacion di e ICT audit scan a dicidi (leg vast) e ora, 
cu durante cu e audit scan ta tumando lugar, tur proceso di 
reclutamento y seleccion (werving y selectie) pa cu e funcion 
di IT lo para te ora cu e audit termina. E decision aki tambe e 
director no a respeta ni honra e decision di Minister y a continua 


Ademas a keda haci su maximo esfuerzo pa trece e IT-er 
suspendi bek DIMAS. Mientras tanto e IT'er a haya su retiro. 


Ora minister a haya sa cu DIMAS a duna Guarda Nos Costa, 
3 tablets pa por a drenta den sistema di SIRSA pa haya 
informacion di un solicitante pa permiso, y cu e acceso di 
GNC na e sistema tawata completamenten habri y ¡limita (dus 
cu nan tawata haya acceso na TUR informacion di tanto e 
aplicante, su dunador di trabou y henter e proceso cu e ta 
encaminando na DIMAS), minister a duna instruccion pa pidi e 
tabletnan bek y pa limita e acceso di GNC na e sistema. Esaki 
a causa consternacion cerca GNC y entre otro e director di 
DIMAS. Apesar cu minister a impone un prohibicion temporario 
di e comunicacion directo entre GNC y DIMAS, e director 
na diferente ocasion a (permiti pa) ignora e decison aki di 
minister. Despues, ora a yega na un solucion, y e prohibicion 
temporario a wordo elimina imediatamente, a wordo constata 
cu GNC no a haya acceso na e sistema conforme instructie di 
e restriccionnan imponi pa minister, pero mas bien a keda cu e 
acceso di por wak entre otro adres di e persona y resultado di 
e peticion (positief of negatief). Pues apesar cu minister tawata 
contundente y duidelijk den esaki, no a actua di acuerdo cu y 
conforme e mandatario su instruccionnan. 

Continuacion ANUNCIO MANAGEMENT TEAM DIMAS.... 


Durante un reunion cu e departamento 
(tur persona trahando na DIMAS), e 
director a informa e empleadonan cu e 
Stuurgroep no tin derecho di existencia y 
no tin ningun autoridad (bevoegdheid) pa 
duna instruccion na e trahadornan. Esaki 
mientras cu e miembronan di Stuurgroep 
tawata haciendo nan maximo esfuerzo 
pa trece mehoracion den DIMAS den 
forma harmonioso y transparente. Ora 
cu a pidi e director na varios ocasion pa 
su comunicacionnan formal y oficial pasa | 
via Stuurgroep y pa copia Stuurgroep den 
corespondencia formal y oficial, e ta dicidi 
di ignora e peticion aki di minister y bisa 
cu e no tin tempo pa “muchachada”. 


ACUSACION FALSO 

Despues minister a tuma nota cu el a 
copia algun MB's cu minister a manda p'e, 
como tambe Stuurgroep, pa formalisacion 
di algun decision, cual el a dicidi unilateralmente di difundi y 
copia OM caminda e ta acusa minister di ta comete valsheid 
in geschrifte. Esaki pa minister tawata e druppel cu a yena 
e hemchi ya cu e acusacion aki ta completamente falso. 
Minister tawata haciendo su maximo esfuerzo pa laga e 
director participa activamente den e proceso di mehoracion 


den DIMAS como tambe e implementacion di su maneho di 
admision y integracion. Tumando na cuenta e acusacionnan 
falso haci door di e director, a constata y comproba cu e 
relacion di trabou a bira insostenibel (onhoudbaar), cu a viola 
e confiansa di magnitud ireparabel. Minister a tuma e decision 
di kita tur autoridad di e director y institui un management team 
cu e dirigencia y maneho di DIMAS. 


Bo tin un idea cu ta soluciona problema 
di un tipo di desperdicio na Aruba? 


Nos kier scucha bo idea! Aplica Awe! 


CONTRIBUI 
NA E SOLUCION 


» E E Ata aki con pa participa na Trash2Cash su Pitch & Switch 


Traha un video di 2 minuut: Splica nos di bo idea y con e lo yuda 
reduci/elimina e material di desperdicio pa yega un dump na 
Aruba, door di sea procesa, reduci, reuza of exporta. 


Manda bo video y yena e formulario via nos website: 
www.trashtocasharuba.org 


Gobierno di Aruba ta compromete di traha via legislacion hunto 
cu organisacionnan cu trece ideanan realisabel, y lo sostene nan 
plan comercial pa trata un tipo (of mas) di desperdicio. 


Nos ta buscando organisacion cu ta dispuesto pa procesa 
tiponan di desperdicio manera: 


° Plastic | Glas | Concreet | Metal | Desperdicio Peligroso 
ka TT Setor g Taira & Rubber | Palet & Palo | Desperdicio di Hardin 

E OPORTUNIDADNAN DI MAS GRANDI, 
TA REKERI ESFUERSONAN MAS GRANDI. 
UZA BO TEMPO PA INVENTA Y 
CREA OPORTUNIDADNAN PRODUCTIVO. 
Y MIENTRAS CU BO TA WARDA RESULTADO, 
TIN FE CU NA FINAL, 

BO ESFUERSONAN LO WORDO RECOMPENSA! 


Felz Fin di Siman! 


